Vyhodnotenie medzirezortného pripomienkového konania k návrhu koncepčného riešenia problémov v oblasti sociálnych služieb pri          
                      starostlivosti o občanov s duševnými poruchami a poruchami správania v zariadeniach sociálnych služieb

| Pripomienkujúci subjekt | Znenie pripomienky | Vyhodnotenie pripomienky

1.

Ministerstvo pôdohospodárstva
SR

Materiál by mal obsahovať aj návrh na riešenie dôsledkov uplatnených reštitučných nárokov na objekty, v ktorých sú situované ZSS.

Neakceptuje sa vzhľadom na účel predkladaného materiálu; táto špecifická problematika je predmetom riešenia samostatného materiálu zainteresovaných rezortov vypracovaného spolu s realizáciou opatrení v súčinnosti MPSVR SR, MF SR, MV SR a prednostov KÚ v SR.

2. | Ministerstvo životného prostredia SR | K návrhu opatrení, k časti Krátkodobé opatrenia k bodu A.5. – konkretizovať pojem krátkodobé opatrenia, nakoľko na vypracovanie orientačných normatívov vybavenosti územných celkov sociálnymi službami nie sú v rozpočte kapitoly MŽP SR zdroje na rok 2002 | Akceptuje sa úpravou znenia
3. | Ministerstvo zdravotníctva SR | Ku koncepčnému riešeniu (str. 5, posledný odsek) upraviť znenie „ZSS nenahrádzajú poskytovanie zdravotnej starostlivosti“. Ide o občanov, ktorí patria do ZSS a v prípade potreby sa im poskytuje zdravotná starostlivosť. Je možné, že nie vždy je zabezpečená v dostatočnom rozsahu.“ | Neakceptuje sa. Z hľadiska poskytovanej starostlivosti táto presahuje rozsah starostlivosti poskytovanej v zariadeniach ZSS v rámci sociálnej pomoci.
4. | | K návrhu opatrení, k časti C, dlhodobé opatrenia, bod C.4 zaradiť do časti A, krátkodobé opatrenia – prijatie systémového legislatívneho riešenia poskytovania dlhodobej ústavnej starostlivosti. | Akceptuje sa úpravou znenia.
5. | Úrad vlády SR, sekcia ľudských práv a menšín | Odporúča vzhľadom na úlohu č. B.5. uznesenia vlády SR č. 473 z 30. mája 2001 a úlohu B.2., B.3. uznesenia vlády SR č. 593 z 27. júna 2001 zabezpečiť plnenie uznesenia č. 593/2001 rezortmi zdravotníctva, práce, sociálnych vecí a rodiny spoločne predložením spoločného materiálu na rokovanie vlády SR koncepčne a systémovo zabezpečujúceho riešenie poskytovania starostlivosti občanom s duševnými poruchami a poruchami správania. | Neakceptuje sa. Ide o zabezpečenie starostlivosti občanom s duševnými poruchami a poruchami správania z rozdielnych hľadísk determinovaných účelovosťou predloženia jednotlivých samostatných materiálov vo väzbe na konkrétny materiál, ktorý bol predmetom prijatia uznesenia vlády k nemu a súvisiacich úloh.
6. | Ministerstvo výstavby a regionálneho rozvoja SR | Ustanoviť v návrhu uznesenia vlády úlohu legislatívnej úpravy výšky úhrady za poskytované služby v ZSS tak, aby sa úhrada blížila k skutočným nákladom v záujme výrazného zvýšenia príjmov zariadení sociálnych služieb. | Neakceptuje sa vzhľadom na účel predkladaného materiálu.
7. | | V bode B.3. návrhu uznesenia vlády rozšíriť výber vhodných objektov na nevyužívané kancelárske a ubytovacie objekty bývalých roľníckych družstiev. | Neakceptuje sa vzhľadom na vypustenie znenia úlohy v návrhu uznesenia vlády SR.
8. | Ministerstvo hospodárstva SR | V nadväznosti na bod B.2. návrhu uznesenia vlády SR o vyčlenení účelových prostriedkov v celkovej výške 572,8 mil. Sk doplniť v materiáli analýzu použitia finančných prostriedkov. | Akceptuje sa doplnením prílohy č. 3.

9.

Ministerstvo financií SR

Zásadná pripomienka.
Nesúhlas s úlohami uloženými ministrovi financií v bode B.1. a B.2., vypustiť ich z návrhu uznesenia vzhľadom na štádium rozpracovania východísk štátneho rozpočtu na rok 2003 v súčasnosti a nesúhlas s ukladaním úloh v tejto fáze ministrovi financií týkajúcich sa rozpočtu na rok 2003.

Odstránená na rozporovom konaní dňa 30. apríla 2002 úpravou znenia návrhu uznesenia vlády.

10.

Úrad vlády SR, sekcia Inštitút pre aproximáciu práva

K predkladacej správe.
Návrh doplniť o pohľad práva ES/EÚ na problematiku predkladaného koncepčného materiálu vzhľadom na ambície SR.

Čiastočne sa akceptuje doplnením znenia návrhu koncepčného riešenia.

11.

Národný inšpektorát práce SR

K časti koncepčné riešenie (str. 7) 
V rámci náležitého materiálno-technického zabezpečenia starostlivosti uviesť aj ľahký prístup k zariadeniam na osobnú hygienu, ktoré by mali byť ľahko prístupné a prispôsobené potrebám občanov s duševnými poruchami a poruchami správania. Uviesť potrebu náležitého farebného riešenia stien, stropov a podláh v záujme zabezpečenia čo najvýhodnejšieho difúzneho osvetlenia.

Neakceptuje sa vzhľadom na demonštratívny výpočet vychádzajúci zo záverov správy Výboru CPT, je obsiahnuté v opatrení pod bodom 2 návrhu opatrení.

12. | Ministerstvo školstva SR | V prílohe č. 3 uviesť stručnú anotáciu potrieb v záujme zrozumiteľnosti kvantifikácie potreby finančných prostriedkov jednotlivých krajov. | Akceptuje sa doplnením údajov v rámci prílohy č. 3.
13. | Krajský úrad Nitra | Z hľadiska kvalifikačných predpokladov odborného personálu ZSS nesúhlas s tým, aby podstatnú časť výkonu zabezpečovali zdravotnícki zamestnanci. Dôraz klásť na výchovnú, rehabilitačnú a voľnočasovú činnosť, tj. psychológ, liečebný pedagóg, špeciálny pedagóg a sociálno-výchovní pracovníci. | Neakceptuje sa. Návrh predpokladá pri starostlivosti poskytovanej v ZSS občanom s duševnými poruchami a poruchami správania náležité personálne zabezpečenie starostlivosti vo všetkých zložkách determinujúcich kvalitu tejto starostlivosti.
14. | | Presadiť pre zamestnancov sociálneho rezortu samostatnú a jednotnú tabuľku tarifných miezd pre všetky kategórie aspoň na úrovni zdravotníckej tabuľky. | Neakceptuje sa, nie je predmetom predkladaného materiálu.

15.

Krajský úrad Trenčín

Vzhľadom na zákon č. 416/2001 Z. z. je materiál oneskorený v dôsledku prechodu kompetencií na obce a VÚC.
Vyčlenenie prostriedkov pre VÚC na napĺňanie koncepcie vzhľadom na prechod ZSS pre dospelých občanov je nevyhnutné.

Neakceptuje sa, vyčlenené finančné prostriedky v rámci rozpočtových kapitol jednotlivých KÚ smerované na ZSS, ktoré sú dotknuté s účinnosťou od 1. 7. 2002 prechodom na príslušnú obec alebo príslušný samosprávny kraj podľa zákona č. 416/2001 Z. z. budú delimitované na príslušnú obec a príslušný samosprávny kraj do ktorých pôsobnosti tieto ZSS prejdú.

16. | | Počet žiadateľov o sociálnu službu nezohľadňuje skutočnú potrebu sociálnych služieb, jeden občan môže mať žiadosť aj vo viacerých zariadeniach. | Neakceptuje sa, ide o viazanosť rezortným štatistickým zisťovaním, pokiaľ ide o údajovú základňu.
17. | | Nehovoriť o oddeleniach so zvýšeným psychiatrickým dohľadom ale o oddeleniach typu DSS pre občanov, ktorí dosiahli vek rozhodný pre starobný dôchodok. Zodpovedá to aj skutkovému stavu – kombinované zariadenia DD a DDS. | Neakceptuje sa. V názvosloví oddelenia je vyjadrená aj potreba poskytovania zdravotnej starostlivosti na základe zdravotného poistenia.
18. | Krajský úrad Bratislava | K návrhu uznesenia vlády, k bodu B.2. od 1. 7. 2002 prejdú do zriaďovateľskej pôsobnosti samosprávnych orgánov aj ZSS v ktorých sa poskytuje starostlivosť občanom s duševnými poruchami a poruchami správania s výnimkou DSS pre deti s poskytovaním starostlivosti celoročne. | Neakceptuje sa, viď vyhodnotenie pod bodom 15.
19. | | K bodu B.3. – centrá komunitnej rehabilitácie a regionálne centrá autizmu nemajú oporu v zákone. | Čiastočne sa akceptuje vypustením znenia a doplnením podpory projektov transformácie sociálnych služieb na celorepublikovej úrovni v rámci účelových finančných prostriedkov v kapitole MPSVR SR zameraných aj na vytváranie nových modelov sociálnych služieb a ich overovanie pred normatívnou právnou úpravou.
20. | | K bodu B.8. – centrá komunitnej rehabilitácie nemajú oporu v zákone. Zodpovednosť za plnenie úlohy by mala byť pre prednostov KÚ, predsedov samosprávnych krajov a starostov obcí a primátorov miest. (Pripomienka sa dotýka aj bodu B.9.) | Akceptuje sa vypustením znenia.
21. | | K bodu B.10. – KÚ nemajú v zriaďovateľskej pôsobnosti takýto druh zariadení. Úlohu smerovať pre predsedov samosprávnych krajov, starostov obcí a primátorov miest. | Akceptuje sa vypustením znenia a vytvorením podmienok pre podporu projektov transformácie sociálnych služieb – viď vyhodnotenie pod bodom 19.

22.

K bodu B.11. – Vzhľadom na prechod zriaďovateľskej pôsobnosti k 1. 7. 2002 úlohu smerovať pre predsedov samosprávnych krajov, starostov obcí a primátorov miest.
Chránené bývanie pre starších nie je legislatívne riešené.

Akceptuje sa – viď vyhodnotenie pod bodom 21.

23. | | K bodu B.12. – V úlohe by mali mať rovnaké postavenie prednostovia krajských úradov, predsedovia samosprávnych krajov, starostovia obcí a primátori miest s tým, že úlohu je potrebné podrobnejšie špecifikovať. | Neakceptuje sa vzhľadom na absenciu ukladacej právomoci vlády SR vo vzťahu k samosprávnym orgánom.
24. | | K bodu B.13. – V úlohe by mali mať rovnaké postavenie minister zdravotníctva, minister práce, sociálnych vecí a rodiny, prednostovia krajských úradov, predsedovia samosprávnych krajov a starostovia obcí a primátori miest. | Čiastočne sa akceptuje vo vzťahu k ministrovi zdravotníctva SR – viď vyhodnotenie pod bodom 23.
25. | | K návrhu opatrení k opatreniu A.2. – z časového hľadiska presunúť do opatrení strednodobých pre nemožnosť technického a finančného zabezpečenia v krátkej dobe (realizácia bezbariérovej úpravy a osobitného architektonického riešenia ZSS. | Akceptuje sa vypustením časového faktoru realizácie opatrení.
26. | | K opatreniu A.3. – realizácia je podmienená schválením rozpočtu na rok 2003 a nasledujúce roky. | Akceptuje sa úpravou znenia.
27. | | K opatreniu A.4. – Komunitná rehabilitácia nemá legislatívnu oporu. | Akceptuje sa vypustením znenia – viď vyhodnotenie pod bodom č. 21.
28. | | K opatreniu A.7. – Nevzťahovať na krajské úrady z dôvodu, že nemajú v zriaďovateľskej pôsobnosti zariadenia zamerané na poskytovanie starostlivosti občanom uvádzaným v tomto opatrení. | Akceptuje sa vypustením znenia.
29. | | K opatreniu B.12. – Komunitná rehabilitácia nie je legislatívne upravená. | Akceptuje sa – viď vyhodnotenie pod bodom č. 21.
30. | | K opatreniu B.14. – Ošetrovateľská a paliatívna starostlivosť sa v ZSS realizuje, nie je však legislatívne a systémovo riešená. | Neakceptuje sa. Návrh uznesenia vlády SR i návrh opatrení smerujú k prijatiu normatívnej úpravy.
31. | | K opatreniu B.5. – Opatrenie môže byť aktuálne až po systémovom legislatívnom a finančnom doriešení zriaďovania lôžkového oddelenia, oddelenia zameraného na aktívnu rehabilitáciu a oddelenia so zvýšeným psychiatrickým dohľadom s poskytovaním starostlivosti v rozsahu ADOS na základe zdravotného poistenia, doplniť spoluprácu MPSVR SR. | Akceptuje sa preformulovaním znenia.
32. | | K opatreniu C.1. – Vzorové pracovné manuály by mali byť jednotné v SR s ustanovením gestora ich vypracovania. | Akceptuje sa vypustením návrhu opatrenia.
33. | | K opatreniu C.2. – Zameranie celoživotného vzdelávania zamestnancov ZSS by malo byť jednotné v rámci SR. | Neakceptuje sa. Problematika dodržiavania ľudských práv a slobôd občanov si nevyžaduje zjednocovanie vzhľadom na svoju špecifickosť.
34. | | K opatreniu C.3. – Opatrenie môže byť aktuálne až po legislatívnom riešení. | Akceptuje sa.
35. | Krajský úrad Banská Bystrica | Zodpovednosť za súčasný stav starostlivosti o občanov s duševnými poruchami a poruchami správania leží na celom systéme starostlivosti o tieto sociálne kategórie občanov, na všetkých jeho riadiacich, organizačných, správnych i výkonných prvkoch ústredným orgánom počínajúc a zamestnancom priameho kontaktu s občanom v zariadení končiac. | Akceptuje sa. Znenie nie je v rozpore s konštatovaním.
36. | | Súčasťou požiadaviek kladených na odborné a osobnostné predpoklady personálu v ZSS by malo byť hodnotenie a posúdenie ich osobnostnej a psychologickej vhodnosti a spôsobilosti vykonávať prácu v špecifickom prostredí ZSS – osobnostné danosti v pozitívnej sociálnej komunikácii a predpoklady osvojenia si základných sociálnych zručností. | Akceptuje sa.
37. | | K opatreniu A.1. – Nové prístupy a formy práce s klientami v ZSS by mali mať spoločnú mieru zodpovednosti s celorepublikovou právnou i odbornou záväznosťou na úrovni ústredných orgánov; zvážiť časové hľadisko realizácie. | Čiastočne sa akceptuje.
38. | | K opatreniu A.2. – Realizácia je podmienená zvýšením rozpočtu zriaďovateľov pre ZSS, čo je mimo rozsah pôsobnosti zriaďovateľov. | Neakceptuje sa. Realizácia v rámci zdrojových možností zriaďovateľa.
39. | | K opatreniu A.3. – Realizácia je podmienená zdrojovými predpokladmi pre rok 2003. Nevyhnutné je účelové viazanie prostriedkov v podstatne zvýšenom objeme pre kapitolu sociálnych vecí. | Akceptuje sa.
40. | | K opatreniu A.4. – Nevyhnutné je vypracovať model centra komunitnej rehabilitácie zo strany multidisciplinárneho teamu odborníkov pod vedením MPSVR SR. | Akceptuje sa – viď vyhodnotenie pod bodom č. 19.
41. | | K opatreniu A.5. – Realizovať vypracovanie orientačných normatívov vybavenosti územných celkov sociálnymi službami zo strany zriaďovateľov ZSS. | Neakceptuje sa vzhľadom na povahu a účel orientačných normatívov.
42. | | K opatreniu A.6. – Realizácia koedukácie bude dlhodobým procesom. | Akceptuje sa odstránením časového faktoru realizácie.
43. | | K opatreniu A.7. – Zriaďovanie špecializovaných ZSS pre občanov s duševnými poruchami a poruchami správania spôsobenými ako následok užívania alkoholu a iných návykových látok podmieniť vypracovaním metodického dokumentu zo strany multidisciplinárneho teamu odborníkov pod gesciou MPSVR SR. | Akceptuje sa – viď vyhodnotenie pod bodom  č. 19.
44. | | K opatreniu B.2. – Predpokladom realizácie opatrenia je fyzická existencia takýchto zariadení ako aj skutočnosť, že zriaďovateľ ich bude mať k voľnej dispozícii. | Akceptuje sa vypustením opatrenia.
45. | | K opatreniu B.5. – Je nevyhnutné legislatívne zakotviť, aby všetky zdravotnícke úkony vykonávané vo všetkých druhoch zariadení sociálnych služieb boli týmto zariadeniam refundované tak, ako je to štandardné v ostatných krajinách EÚ. | Neakceptuje sa. Vytvorenie legislatívnych podmienok je uvedené v návrhu uznesenia vlády SR.
46. | | K opatreniu C.1. – Povinné školenia a výcviky určiť a rozšíriť na všetky pracovné pozície v zariadeniach sociálnych služieb, ktoré prichádzajú do priamej interakcie v ZSS. Realizovať ich na niekoľkých odborných a rozsahových úrovniach vzhľadom k vykonávanej pracovnej pozícii. Koncepčne stanoviť podmienku práce v ZSS so splnením základných predpokladov a schopností zvládnutia sociálnej komunikácie. | Čiastočne sa akceptuje – viď znenie pripomienky a jej vyhodnotenie pod bodom č.  36.
47. | | K opatreniu C.2. – Organizačne zabezpečiť na úrovni zriaďovateľov ZSS, odborne a metodicky zabezpečovať ústredne. | Neakceptuje sa. Predpokladá sa, že doškolovanie budú vykonávať odborne spôsobilí školitelia v predmetnej oblasti.